b'\n_START_ARTICLE_\nNew Clark City\n_START_SECTION_\nPangalan\n_START_PARAGRAPH_\nIpinangalan ang lungsod na "Clark" dahil mas kilala ito ng mga namumuhunan, kahit na ang lungsod ay nasa Tarlac at wala sa Pampanga (kung saan naroroon ang Clark Freeport Zone). Inihalintulad ito sa kaso ng Subic Bay Freeport Zone na matatagpuan sa Olongapo at Morong, Bataan, at wala sa Subic, Zambales.\n_START_SECTION_\nPalakasan at laro\n_START_PARAGRAPH_\nAng ginagawang hugnayan ng mga pook-palakasan sa New Clark City ay binubuo ng nayon ng mga atleta, pantubig na pook-palakasan, at isang istadyum na maaring mag-upo ng 20,100 katao. Inaasahan sa New Clark City gaganapin ang Palaro ng Timog Silangang Asya 2019.\n_START_SECTION_\nTransportasyon\n_START_PARAGRAPH_\nAng pinaplanong linya na Maynila-Clark ng Pambansang Daambakal ng Pilipinas ang mag-uugnay sa New Clark City at sa kabisera ng bansa, ang Maynila. Ang Estasyong daangbakal ng New Clark City ang pangunahing estasyon na inaasahang maglilingkod sa lungsod. _NEWLINE_Ang NCC ay maaaring mapuntahan gamit ang Subic\xe2\x80\x93Clark\xe2\x80\x93Tarlac Expressway at ang Central Luzon Link Expressway. Mapupuntahan din ang lungsod sa pamamagitan ng Daang New Clark City-Mac Arthur na konektado sa Lansangang MacArthur.'